شەفەق نیوز/ کارەیل ڤیستواڵ ناودەوڵتی دهۆک وەردەوامە
تا هەشت مانگ دیسەمبەر/ کانوون یەکەم 98 فیلم پێشبڕکێ لەلی کەن ک نیمەی کوردیە.
حەسەن عارف وترپرس راگەیانن ڤیستوالەگە وە ئاژانس
شەفەق نیوز وت، " لە ڤیستوالەگە 98 فیلم پەخش کریەێد ک 47 فیلمی کوردیە ک پرسەیل
کووچکردن هەڵگریەێد لەوەر رویداوەریل جەهانی و هەرێمیەگان بویە هووکار کووچکردن هاوڵاتیەیل،
بیجگە لەوەگ شار هەولێر سەدان هەزار کەسپەنابەر و ئاوارە هاتی، فیلمەگان گشت پەنجشەممەیگ
لە کامپ پەنابەرەیل دومیز پەخش کریەێد .
حەسەن عارف ئاشکەرایکرد، " ڤیستوالەگە فلمەیل
درویژ و کوڵ  و رۆمان و بەڵگەنامە گرێدەخوەی،
و فیلمەیل لە چوارچمگ ڤیستواڵەگە پێشبڕۆێ کەن و وڵات سوید وە نۆ فیلم بەشداری کردیە،
و لە پێشەنگەیل سینەمای سویدیش بەشدارە جویر پرۆفیسۆر ماجنوس و خانمە دەرهێنەر جێنیفەر"،
دیاریکرد" لە پەراویز ڤیستوالەگە سیمینارەیل رەخنەگرانە ئەنجنمدەن".
لەباوەت کاریگەری جام جەهانی لەبان ئامادەبوین
هاوڵاتیەیل لە هۆڵەیل پەخشکردن فیلمەگان ڤیستوالەگە عارف وتیش،" ئەوە هویچ کاریگەریگ
نەیریەێد لەبان ئامادەبویل و ڤیستوالەگە، دیاریکرد،" هۆڵەگان پڕن لە دوینەر فیلمەیل
ڤیستوالەگە وەخت پەخشکردن فیلمەگان هاوکات نییە وەگەرد بازیەیل".
